text: I hekal satakaraway a kitakit ko South Africa to mi’odangay a raraw, salongan to romi’ad ira ko 110 tamdaw ni’odangan[276]. Midotoc nisa’osian, to mihecaan no South Africa ko 500,000 tamdaw a fafahiyan ko ni’odangan[277][278], o mitiliday a kaemangay ikaka to mato’asay ko rahoday a ma’odang[279][280]. I 2009 miheca a pipalita manengneng, ira ko toloay no cecay fafahiyan i ’ayaw to cecay mihecaan pakalitemohay to ni’odangan[283][284][285].